S22 



életre hasznosak, előmozdítólag hatnak. A természetes kiválogatódás 

 tehát a szó szoros értelmében »természetes tenyésztés*, a hogy Weis- 

 mann nagyon találóan nevezte. 



Mindebből pedig az következik, hogy azok a búvárok, a kik a selectio 

 tanát azért utasítják vissza, mert nem magyarázza meg a változások kez- 

 detét és eredetét, voltaképen eltolják a megítélés súlypontját. A kérdés 

 nem lehet az, mit nem magyaráz meg a selectio, hanem, hogy meg- 

 van-e a természetben s valóban olyan hatású-e, mint Darwin állította ? 

 Már pedig erre a kérdésre csakis igennel válaszolhatunk, mert az élő 

 lények variatiója kétségbevonhatatlan tapasztalati tény, nemkülönben 

 az is, hogy minden szervezet sokkal több utódot hoz létre, mint a 

 mennyi fennmaradhat s ennek következtében beáll a létért való küzde- 

 lem, a melynek egyszerű logikai folyománya a legarravalóbb- 

 nak a fennmaradása. Szerintem a természetes kiválogatódás a faj- 

 formálódás megértésének egyik nélkülözhetetlen tényezője, a mely- 

 nek értékét semmikép sem csökkenti az, a mi nincs benne, épen úgy, 

 mint a hogy az egyébként pontosan működő légsúlymérőt sem lehet 

 rossznak mondani, a miért pl. nem ad számot a levegő chemiai össze- 

 tételéről. 



2. A darwinismusnak csaknem valamennyi ellenese azon ütközik 

 meg, hogy a kiválogatódás tana túlságos mértékben támaszkodik a 

 véletlenre s ennek következtében valószínűtlenné s határozatlanná 

 válik. Ezt az ellenvetést maga Darwin szólította ki, a mennyiben 

 gyakran beszél véletlen variatiókról, a melyeken olyanokat ért, melyek 

 ez idő szerint nem okolhatók meg közelebbről. Minthogy azonban a 

 természetben semmi sem történik véletlenül, hanem minden határozott 

 okból és szükségszerűen, világos, hogy a Darwin által véletleneknek 

 nevezett variatiók is csak látszólag véletlenek, alapjában 

 pedig nagyon is törvényszerű jelenségek. 



Már megelőzőleg rámutattam, hogy még egy és ugyanazon szülőpár 

 ivadékai sem lehetnek teljesen egyformák, mert a szülők csirasejtjei az 

 egyes fogamzások idejében különbözők. A csirasejtek alkata azonban 

 mindig az anyagcsere, az életkor, az életenergia, a táplálkozás, az 

 éghajlat s még más tényezők akkori állapotától függ, a melyek ugyan 

 ez idő szerint még nagyon kevéssé kiderített, mindazonáltal kideríthető 

 tényezők. A mennyiben tehát úgy a csirasejtek variatiója, mint a 

 somatogen tényezők (a szervek gyakorlása, illetőleg az ingerek befo- 

 lyása) a chemiai és physikai törvények föltétlen uralma alatt állnak, 

 az egyéni variatiók sem lehetnek véletlen eredetűek, sőt inkább remél- 

 hető, hogy mindezek oksági törvényszerűsége valamikor kísérleti úton 



